Rita T. Jaafar

Yang Berbahagia Datuk Hajah Rita T. Jaafar  (24 Ogos 1944-30 Jun 2020) adalah seorang tokoh pendidik wanita Malaysia yang berasal dari Tuaran, Sabah. Beliau merupakan Tokoh Guru Kebangsaan Malaysia yang bergiat aktif dalam bidang korporat dan merupakan penjawat awam kanan Sabah dalam sektor pendidikan. 

 Kehidupan Awal 
Rita T. Jaafar dilahirkan di Kampung Sawah, Tuaran. Sabah dan berbangsa suku kaum Dusun Lotud.

 Kerjaya Penjawat Awam 
Beliau memulakan kerjaya sebagai guru. Selepas berkhidmat lama sebagai tenaga pengajar di peringkat sekolah beliau kemudiannya ditempatkan di Maktab Perguruan Gaya, kini dikenali sebagai Institut Pendidikan Guru Kampus Gaya bagi menjawat Jawatan sebagai Timbalan Pengetua Maktab Perguruan Gaya pada tahun 1976 hingga 1984. Setelah 8 tahun menjawat jawatan sebagai Timbalan Pengetua Maktab Perguruan Gaya, beliau kemudianya memangku jawatan Pengetua Maktab Perguruan Gaya  selama dua dari tahun 1984 hingga 1986.

Selepas memangku jawatan Pengetua Maktab Perguruan Gaya, beliau kemudianya dilantik sebagai Pengetua Maktab Perguruan Gaya bermula dari tahun 1986 hingga 1988. 

Beliau juga pernah memegang jawatan sebagai Ketua Penolong Pengarah Pendidikan (Bahagian Teknologi Pendidikan) Sabah bermula pada tahun 1990 hingga 2002. Selepas 12 tahun menjawat Jawatan sebagai Ketua Penolong Pengarah Pendidikan (Bahagian Teknologi Pendidikan) Sabah, beliau kemudian ditempatkan lagi di Maktab Perguruan Gaya bagi mengalas tugas sebagai Pengetua selama dua tahun bermula dari tahun 2002 hingga 2004.

 Penglibatan Dalam Bidang Ratu Cantik 
Pada tahun 1964, Rita telah menjuarai pertandingan Ratu Pesta Kaamatan atau Unduk Ngadau, dimana pada tahun 1964 pertandingan itu  lebih dikenali Pertandingan Miss Kadazan. Beliau merupakan Unduk Ngadau Sabah keempat dan wanita suku kaum Dusun Lotud yang pertama memenangi gelaran Unduk Ngadau tersebut.

 Bergiat Aktif Di Dalam Kemasyarakatan Dan Kebajikan 
Datuk Rita sangat bergiat aktif dalam program kemasyarakatan dan kebajikan sejak memegang jawatan sebagai; 

 Pengerusi Majlis Penasihat Wanita Sabah (MPWS)

 Pencapaian Dalam Bidang Pendidikan 
Anugerah Peringkat Negeri Anugerah Peringkat KebangsaanTokoh Guru Peringkat Sabah Tahun 2010Tokoh Guru Peringkat Kebangsaan Tahun 2011Tokoh Maulidur Rasul Peringkat Negeri Sabah Tahun 2011

 Meninggal Dunia 
Beliau meninggal dunia pada 30 Jun 2020 apabila berusia 76 tahun kerana sakit tua.

 Anugerah 
Atas sumbangannya dalam bidang pendidikan, beliau dikurniakan dengan kepujian berikut:
  :
 50px Ahli Mangku Negara (A.M.N) - (1997)

  :
 50px Panglima Gemilang Darjah Kinabalu (PGDK) - Datuk (2000)

 Rujukan  

Kategori:Orang dari Sabah
Kategori:Kelahiran 1944
Kategori:Orang Malaysia berketurunan Kadazandusun
Kategori:Kematian 2020